81/956/ETY: Neljäs neuvoston päätös, tehty 16 päivänä marraskuuta 1981, kolmansissa maissa tuotettavien siemenperunoiden vastaavuudesta



Virallinen lehti nro L 351 , 07/12/1981 s. 0001 - 0004

Suomenk. erityispainos Alue 3 Nide 14 s. 0082

Ruotsink. erityispainos Alue 3 Nide 14 s. 0082



NELJÄS NEUVOSTON PÄÄTÖS, tehty 16 päivänä marraskuuta 1981, kolmansissa maissa tuotettavien siemenperunoiden vastaavuudesta (81/956/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (), sellaisena kuin se on viimeksi muutettuna direktiivillä 81/561/ETY (), ja erityisesti sen 15 artiklan 1 kohdan, ottaa huomioon komission ehdotuksen, sekä katsoo, että päätöksillään 72/294/ETY (), 73/370/ETY () ja 78/691/ETY () neuvosto on todennut, että Itävallassa, Sveitsissä ja Puolassa korjatut ja virallisesti tarkastetut siemenperunat tarjosivat samat takuut kuin yhteisössä korjatut ja tarkastetut siemenperunat, tämän vastaavuuden voimassaoloaika päättyy 30 päivänä kesäkuuta 1981; vastaavuutta olisi kuitenkin jatkettava uuden kauden ajan, koska on osoittautunut, että edellytykset, joille yhteisön vastaavuudet alunperin perustuivat, täyttyvät edelleen, tämä päätös ei estä peruuttamasta yhteisön vastaavuuksia tai jättämästä pidentämättä niiden voimassaoloaikoja silloin, kun edellytykset, joille ne perustuvat, eivät täyty tai eivät enää täyty, tämän vuoksi olisi saatava muita käytännön tietoja mainituissa maissa tuotettavista siemenperunoista viljelemällä ja tarkastamalla näytteitä yhteisön vertailukokeissa, tällä päätöksellä ei ole vaikutusta edellytyksiin, jotka jäsenvaltiot vahvistavat kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY () mukaisesti, sellaisena kuin se on viimeksi muutettuna direktiivillä 81/7/ETY (), ON TEHNYT TÄMÄN PÄÄTÖKSEN: 1 artikla Todetaan, että liitteessä olevassa I osassa mainituissa maissa korjattavat ja liitteessä mainituissa laitoksissa virallisesti tarkastettavat siemenperunat, jotka kuuluvat siinä lueteltuihin luokkiin, vastaavat yhteisössä korjattavia vastaaviin luokkiin kuuluvia siemenperunoita ja direktiiviä 66/403/ETY, siltä osin kuin liitteessä olevassa II osassa määrätyt edellytykset täyttyvät. 2 artikla Tätä päätöstä sovelletaan 1 päivästä heinäkuuta 1981 30 päivään kesäkuuta 1983. 3 artikla Tämä päätös on osoitettu kaikille jäsenvaltioille. Tehty Brysselissä 16 päivänä marraskuuta 1981. Neuvoston puolesta Puheenjohtaja P. WALKER () EYVL N:o 125, 11.7.1966, s. 2320/66 () EYVL N:o L 203, 23.7.1981, s. 52 () EYVL N:o L 186, 16.8.1972, s. 43 () EYVL N:o L 164, 27.6.1975, s. 43 () EYVL N:o L 236, 25.7.1978, s. 10 () EYVL N:o L 26, 31.1.1977, s. 20 () EYVL N:o L 14, 16.1.1981, s. 23 LIITE I OSA Taulukko >TAULUKON PAIKKA> II OSA Edellytykset 1. Siemenperunat on virallisesti varmennettava, ja niiden pakkaukset on virallisesti merkittävä ja suljettava siemenperunoita koskevan eurooppalaisen standardin mukaan, jota Euroopan talouskomission pilaantuvien elintarvikkeiden standardointityöryhmä suosittaa. 2. Viljelystarkastuksen suorittavat tuottajamaan laitokset tai näiden laitosten vastuulla toimivat julkis- tai yksityisoikeudelliset oikeushenkilöt, jos ne eivät saa henkilökohtaista etua tarkastuksen tuloksesta. 3. Kaikki tiedot on laadittava vähintään yhdellä Euroopan yhteisöjen virallisista kielistä. 4. Etiketin värin on oltava: - valkoinen perussiemenperunoille, - sininen varmennetuille siemenperunoille.